stanford-oval/wikipedia huggingface dataset:
Anna-Kaisa Ikonen
Poliittinen ura

Ikonen valittiin Tampereen kaupunginvaltuustoon ensimmäisen kerran vuoden 2008 kunnallisvaaleissa 472 äänellä. Vuosina 2009–2011 hän toimi Tampereen apulaispormestarina.
Vuosina 2011–2013 Ikonen toimi kunta- ja hallintoministeri Henna Virkkusen valtiosihteerinä. Syyskuussa 2014 Ikonen valittiin Kevan hallituksen puheenjohtajaksi.
Ikonen oli vuoden 2012 kuntavaaleissa Tampereella kokoomuksen listan toinen 1541 äänellään. Hän aloitti Tampereen pormestarina vuonna 2013. Syyskuussa 2014 Ikonen valittiin Kevan hallituksen puheenjohtajaksi. Pormestarina hän toimi vuoteen 2017 saakka.
Vuonna 2013 Ikonen sai Suomen Nuorkauppakamarit ry:n Vuoden nuori johtaja -palkinnon.
Ikonen oli Tampereen korkeakoulujen yhdistymiseen tähtäävän Tampere3-uudistuksen hankejohtaja tammi-maaliskuun 2018. Maaliskuusta 2018 alkaen hän toimi kokoomuksen ministeriryhmän valtiosihteerinä valtioneuvoston kansliassa Risto Artjoen siirryttyä Euroopan komissioon. Hän toimi lisäksi Tampereen yliopiston sivutoimisena työelämäprofessorina vuosina 2017–2021.
Eduskuntavaaleissa 2019 Ikonen valittiin Pirkanmaan vaalipiiristä eduskuntaan 9101 äänellään. Hän toimi eduskunnassa hallintovaliokunnan ja sosiaali- ja terveysvaliokunnan jäsenenä sekä tulevaisuusvaliokunnan varajäsenenä.
Syyskuussa 2020 kokoomuksen Porin puoluekokouksessa Ikonen valittiin puolueen varapuheenjohtajaksi.
Kuntavaaleissa 2021 Ikonen valittiin Tampereen kaupunginvaltuustoon 5078 äänellään. Elokuussa 2021 hän nousi uudelleen Tampereen pormestariksi ja hänen tilalleen eduskuntaan tuli Jari Kinnunen.
Kesäkuussa 2022 kokoomuksen Kalajoen puoluekokouksessa Ikonen valittiin jatkokaudelle kokoomuksen varapuheenjohtajaksi.
Helmikuussa 2023 Ikonen nimettiin kokoomuksen ehdokkaaksi vuoden 2023 eduskuntavaaleihin. Hän sai vaaleissa 11428 ääntä ja tuli valituksi eduskuntaan. Hänen tilalleen Tampereen pormestariksi valittiin toukokuussa 2023 Kalervo Kummola.
Orpon hallituksen hallitusneuvotteluissa hän oli puheenjohtajana muun muassa sotepalveluita käsitelleessä Toimiva ja kestävä hyvinvointiyhteiskunta -reformipöydässä. Hänet nimettiin Orpon hallituksen kunta- ja alueministeriksi 20. kesäkuuta 2023.
Yksityiselämä

Ikonen on naimisissa ja hänellä on kaksi lasta. Hän asuu perheineen Tampereella.
Aiheesta muualla

.aspx Anna-Kaisa Ikonen Suomen kansanedustajat. Eduskunta.
Anna-Kaisa Ikosen kotisivut (Arkistoitu – Internet Archive)
Yle: Seuraa kansanedustajaasi: Anna-Kaisa Ikonen (kok.)
Pernu, Ilkka: Pormestari ja tehtävä Tampereella Image.fi. 10.1.2014.
| 0 | 1 | 2 |
| --- | --- | --- |
| Edeltäjä: Sirpa Paatero | Suomen kunta- ja alueministeri 2023− | Seuraaja: – |
| 0 | 1 | 2 | 3 |
| --- | --- | --- | --- |
|  | Edeltäjä: Timo P. Nieminen Lauri Lyly | Tampereen pormestari 2013–2017 2021–2023 | Seuraaja: Lauri Lyly Kalervo Kummola |
| n k Orpon hallitus |
| --- | --- |
Orpo
 Adlercreutz  Bergqvist  Essayah  Grahn-Laasonen  Henriksson  Häkkänen  Ikonen  Junnila  Juuso  Meri  Multala  Mykkänen  Purra  Ranne  Rantanen  Rydman  Satonen  Strand  Tavio  Valtonen 
Kansallisen Kokoomuksen kansanedustajat
| n k Kansallisen Kokoomuksen kansanedustajat 2019–2023 |
| --- | --- |
Eduskuntaryhmä (37):  Autto  Eestilä  Grahn-Laasonen  Häkkänen  Heinonen  Heikkinen  Ikonen (2019–2021)1  Jokinen  Kaleva (2021–2023)2  Kanerva (2019–2022)3  Kauma  Kaunisto  Keto-Huovinen  Kilpi  Kinnunen (2021–2023)1  Kiuru  Koulumies  Kopra  Laiho  Marttinen  Multala  Mykkänen  Orpo  Pelkonen  Risikko  Rydman (2019–2022)4  Sankelo  Sarkomaa  Satonen  Sirén  Sjöblom  Talvitie  Tolvanen  Valkonen (2022–2023)3  Valtonen  Vartiainen (2019–2021)2  Vestman  Vikman  Virolainen  Wallinheimo  Zyskowicz 
 1 Anna-Kaisa Ikonen siirtyi Tampereen pormestariksi elokuussa 2021, jolloin hänen tilalleen eduskuntaan nousi Jari Kinnunen.  2 Juhana Vartiainen siirtyi Helsingin pormestariksi elokuussa 2021, jolloin hänen tilalleen eduskuntaan nousi Atte Kaleva.  3 Ilkka Kanerva kuoli 14. huhtikuuta 2022, hänen tilalleen eduskuntaan nousi Ville Valkonen.  4 Wille Rydman erosi kokoomuksen eduskuntaryhmästä 22. kesäkuuta 2022 ahdistelukohun myötä. 
| n k Kansallisen Kokoomuksen kansanedustajat 2023–2027 |
| --- | --- |
Eduskuntaryhmä (48):  Aalto-Setälä  Autto  Castrén (2024–)  Eestilä  Fagerström  Grahn-Laasonen  Häkkänen  Hänninen  Heinonen  Heikkinen  Ikonen  Jukkola  Jäntti  Kaleva  Kauma  Kaunisto  Kaunistola  Keto-Huovinen  Kilpi  Kinnari  Kiuru  Kopra  Koulumies  Lahdenperä  Laiho  Limnéll  Lindberg  Marttinen  Multala  Mykkänen  Orpo  Paasi (2024–)  Partanen  Päivärinta  Risikko  Salla (2023–2024)  Sammallahti  Sarkomaa  Satonen  Sirén  Talvitie  Toveri (2023–2024)  Valkonen  Valtola  Valtonen  Vestman  Vikman  Väyrynen  Wallinheimo  Zyskowicz 
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa 
Henkilöt:  Eduskunta  Yle
Epäsosiaalinen persoonallisuus

| Epäsosiaalinen persoonallisuus> Luokitus |
| --- | --- |
ICD-10:  F60.2
ICD-9:  301.7
DSM-IV:  301.7
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Epäsosiaalinen persoonallisuushäiriö (engl. antisocial personality disorder, lyh. ASPD tai APD), myös antisosiaalinen persoonallisuushäiriö, on persoonallisuushäiriö, jonka kantaja ei ymmärrä toisten tunteita tai erillisyyttä omasta itsestä samoin kuin muut tai vaihtoehtoisesti ei kykene ottamaan niitä huomioon tavalliseen tapaan. Hän voi olla älykäs ja ymmärtää lain sekä käytöstavat sääntöinä mutta ei pysty samastumaan niihin tunteiden tasolla. Hän ei pysty yleistämään käytössääntöjä tai toimimaan vastavuoroisesti vaan toimii suoran, yksilöllisen, hetkellisen etunsa hyväksi. Rangaistukset tehoavat huonosti tai ei ollenkaan.
Epäsosiaalinen persoonallisuushäiriö ja psykopatia tunnetaan rangaistusjärjestelmän puolella seikkoina, jotka ennustavat voimakkaasti uusinta- ja urarikollisuutta. Siksi epäsosiaalisella persoonallisuushäiriöllä on myös kriminologinen erityismerkitys. Kriminaalipsykologi Robert Haren mukaan kaikki epäsosiaalista persoonallisuushäiriötä sairastavat eivät ole psykopaatteja. Toisaalta useimmat psykopaatit täyttävät myös epäsosiaalisen persoonallisuushäiriön kriteerit.
Epäsosiaaliset persoonallisuudet voivat olla vitsikkäitä, hurmaavia ja hauskaa seuraa. Toisaalta he valehtelevat ja käyttävät muita ihmisiä hyväkseen.
Epäsosiaaliseen persoonallisuushäiriöön kuuluu promiskuiteetti eli sukupuolinen holtittomuus tai valikoimaton sukupuoliyhteys eri partnerien kanssa.
Jopa 47 prosentilla miespuolisista vangeista on epäsosiaalinen persoonallisuushäiriö. Englanninkielinen antisocial personality disorder ilmestyi diagnoosinimikkeenä ensimmäistä kertaa yhdysvaltalaisessa DSM-III:ssa vuonna 1980.
Epäsosiaalisen persoonallisuushäiriön oireet

Oireisiin kuuluvat:lähde?
Kykenemättömyys toimia sosiaalisten normien tai lakien mukaisesti
Petollisuus, joka ilmenee jatkuvana valehteluna tai muiden huijaamisena oman hyödyn tai nautinnon vuoksi
Vastuuttomuus, impulsiivisuus tai kykenemättömyys suunnitella elämää eteenpäin
Ärtyneisyys ja aggressiivisuus, joka esiintyy väkivaltaisuutena
Piittaamattomuus omasta tai muiden turvallisuudesta
Katumuksen puute, joka esiintyy piittaamattomuutena tai kykenemättömyytenä ymmärtää loukanneensa tai kohdelleensa väärin muita tai varastaneensa heiltä
Muiden ihmisten hyväksikäyttö
Narsismi
Epäsosiaalista persoonallisuushäiriötä esiintyy DSM-IV-oppaan mukaan kolmella prosentilla miehistä ja yhdellä prosentilla naisista.lähde?
Epäsosiaalisen persoonallisuushäiriön diagnostiset kriteerit (ICD-10)

A. Täyttää persoonallisuushäiriöiden yleiset kriteerit.
B. Vähintään kolme seuraavista:
paatunut välinpitämättömyys toisten tunteita kohtaan
jatkuva ja karkea vastuuttomuus ja välinpitämättömyys sosiaalisia normeja, sääntöjä ja velvoitteita kohtaan
vaikeus ylläpitää kestäviä ihmissuhteita, vaikkakaan ei vaikeutta luoda suhteita
turhaumien sietokyky on alhainen samoin kuin aggressiivisen ja väkivaltaisen käyttäytymisen kynnys
kyvyttömyys tuntea syyllisyyttä tai ottaa opiksi epämiellyttävistä kokemuksista, erityisesti rangaistuksista
taipumus moittia muita tai puolustella kaunistelevin järkeistyksin omaa käytöstä, joka on johtanut selkkaukseen yhteiskunnan kanssa.
Hoito

Epäsosiaaliseen persoonallisuushäiriöön ei tunneta mitään toimivaa hoitokeinoa. Häiriöön on todennäköisesti testattu kaikkia mahdollisia henkisen auttamisen menetelmiä. Häiriön luonteeseen kuuluu lisäksi yhteistyökyvyn heikkous, jolloin potilaskontakti menetetään.
Erotusdiagnoosi narsistiseen persoonallisuushäiriöön

Asiaan vihkiytymättömät havaitsevat nopeasti, että epäsosiaalinen persoonallisuushäiriö ja narsistinen persoonallisuushäiriö muistuttavat toisiaan. Syy siihen on se, että sekä epäsosiaalisuus että narsistisuus molemmat kuuluvat synkäksi kolmikoksi (engl. dark triad) kutsuttuun persoonallisuuspiirteistöön, jota esiintyy perustavanlaatuisesti epäsovinnollisilla ihmisillä. Sekä epäsosiaalinen että narsisti ovat perustavanlaatuisesti epäsovinnollisia ja siksi diagnoosit ovat osin päällekkäisiä.
Huomattava molempien diagnoosien yhteinen piirre on empatian vähäisyys. Epäsosiaaliseen persoonallisuuteen sisältyy narsistisia piirteitä olematta kuitenkaan itsessään häiriötasoista. Epäsosiaalisessa persoonallisuushäiriössä narsismi on siis vain yksi piirre muiden joukossa, vaikkakin asiantuntijat myöntävät että epäsosiaalinen persoonallisuuden rakenne on pohjimmiltaan narsistisrakenteinen. Epäsosiaalinen ei ole narsistin tavoin ylimielinen Epäsosiaalinen persoonallisuushäiriö saa usein tuekseen todisteita nuoruuden käytöshäiriöistä, jotka taas narsistilta tavanomaisesti puuttuvat.lähde?
Epäsosiaalisen narsistiset piirteet esiintyvät korkeana omanarvontuntona ja muiden väheksyntänä, jotka eivät kuitenkaan muodosta narsistin grandiositeettia. Narsistiseen persoonallisuushäiriöön kuuluva syvä epäröinti, sisäinen epävarmuus, puuttuu epäsosiaalisesta persoonallisuudesta. Epäsosiaalinen on siis persoonallisuudeltaan selvästi lujempi, ja häntä eivät vaivaa kilpensä kolhut ("häpeä") samalla tavalla kuin pohjimmiltaan sosiaalisesta hyväksynnästään epävarmaa narsistia.lähde?
Aiheesta muualla

Kuvia tai muita tiedostoja aiheesta Epäsosiaalinen persoonallisuus Wikimedia Commonsissa
Ammunta kesäolympialaisissa 1952 – miesten trap

| Ammunta kesäolympialaisissa 1952  |
| --- | --- | --- |
| Hirvi | miehet |  |
| 25 m kuvioammunta | miehet |  |
| 50 m vapaapistooli | miehet |  |
| Trap | miehet |  |
| 50 m pienoiskivääri, makuu | miehet |  |
| 50 m pienoiskivääri, asennot | miehet |  |
| 300 m vapaakivääri, asennot | miehet |  |
Kisojen ampumapaikkaa. Kuvassa etummaisena kilpailun voittanut Kanadan George Genereux.
Helsingin olympiakisojen haulikkoammuntaan osallistui 40 ampujaa 22 eri maasta. Kilpailu ammuttiin 25. - 26. heinäkuuta, kumpanakin päivänä 100 kiekkoa 25 kiekon sarjoissa. Unkarin Gyula Halasyn ja Suomen Konrad Huberin ampuma olympiaennätys 98 kiekkoa sadasta vuodelta 1924 jäi nyt rikkomatta. 200 kiekkoa ammuttiin olympialaisissa ensimmäistä kertaa. Huber oli edelleen mukana ja sijoittui mainiosti viidennelle sijalle. 1928-1948 haulikkoammunta ei kuulunut olympiakisojen ohjelmaan.
Ensimmäisen päivän jälkeen johdossa oli Ruotsin Hans Liljedahl ja Norjan Hans Aasnaes 96 osumalla ja heistä osuman päässä seurasi kolme ampujaa. Toisena päivänä Kanadan George Genereux rikkoi 97 kiekkoa johon pystyivät myös mahdollisuutensa menettäneet Kreikan Ioannis Koutsis ja Italian Italo Bellini.
Genereuxille tulos riitti kultamitaliin, kun Liljedahl jäi 94 osumaan ja tasapisteissä ensimmäisen päivän jälkeen ollut toinen ruotsalainen, Knut Holmqvist, 96 osumaan. Ruotsalaiset ottivat kilpailusta kuitenkin kaksi mitalia. Aasnaes pilasi kilpailunsa ampuen toisena kilpailupäivänä vain 89.
AsciiDoc

AsciiDoc on yksinkertainen ihmisen luettavissa oleva merkkauskieli, joka on tarkoitettu dokumentaation kirjoittamiseen. AsciiDoc sisältää samat ominaisuudet kuin esimerkiksi DocBook, mutta sitä voi kirjoittaa tekstieditorilla ilman erikoistuneita työkaluja tai tekstinkäsittelyohjelmia. Dokumentti muunnetaan skriptillä toisiin muotoihin kuten PDF, TeX, Unixin man-sivut, sähkökirjaksi tms.
Formaatin loi Stuart Rackham, joka vuonna 2002 julkaisi asciidoc ja a2x -työkalut. Muitakin AsciiDocia tukevia ohjelmia on julkaistu, kuten Rubylla kirjoitettu Asciidoctor (2013). GitHubin käyttämä Markdown on hyvin samanlainen kuin AsciiDoc. Eclipse Foundation on aloittanut AsciiDocin standardoinnin. Antora julkaisujärjestelmä käyttää AsciiDoc-merkintäkieltä.
Esimerkki

== Otsikko

=== Toisen tason otsikko

Tämä on ensimmäinen kappale. Otsikkojen merkintä lienee lainattu Wikipedian wiki-merkintäkielestä.

.Kappaleen otsikko
AsciiDoc lainaa esimerkiksi sähköposteissa ja nyysseissä käytettyjä vahvistuskeinoja: *lihavoitu*, _alleviivattu_ teksti.

[.text-center]
Tämä on keskitetty teksti.

[verse,Kalevala, kolmas runo]
Vaka vanha Väinämöinen,
tietäjä iän-ikuinen.

https://asciidoclive.com[AsciidocLIVE] -- linkki verkkosivulle
Aiheesta muualla

AsciiDoc Language Documentation from Asciidoctor
AsciiDoc cheatsheet
Mestaus-patsas Teerikangas

Mestaus-patsas Teerikangas on Muhoksen Teerikankaalla sijaitseva muistomerkki. Se on noin 10 kilometrin päässä Muhoksen kirkonkylältä Utajärven suuntaan valtatie 22:n varrella entisessä teloitusmaastossa. Patsas paljastettiin kansanjoukon läsnä ollessa 25. heinäkuuta 2020. Se on asianajaja Antero Kassisen suunnittelema ja Kassisen Asianajotoimisto Oy:n toteuttama oikeushistoriallinen muistomerkki ajalta, jolloin syytetyillä ei ollut asianajajaa, vaikka heitä uhkasi kuolemanrangaistus.
Teerikankaalla toimeenpantiin täytäntöön neljän ihmisen kuolemantuomiot vuosien 1766 ja 1802 välisenä aikana. Täytäntöönpanon päivämäärä ja kellonaika kuulutettiin kirkossa, jotta kansa tulisi sankkana joukkona katsomaan toimitusta. Papit olivat kirkkokäsikirjan mukaisesti valmistelleet tuomittua päivien ajan ”autuaaliseen kuolemaan”. Toimituksessa oli uskonnollisen rituaalin piirteet. Tuomittua rääkättiin teilipyörässä tai kehonosat jätettiin siihen ihmisille pelotukseksi ja varoitukseksi tai linnuille. Teloituspaikat olivat vilkkaiden teiden varsilla kuten tämäkin oli Kainuuseen johtavan tien varrella.
Mestaus-patsas Teerikangas on nyt Suomen ainoa teilipyörällinen muistomerkki, vieläpä historiallisesti tutkitulla paikalla, ja kaikista tuomituista löytyvät oikeuden pöytäkirjat. Muistomerkin pääkalloon kiinnitetty kirves on tarkka replika Kuopion lääninpyövelin kirveestä. Muistomerkin viereisessä infotaulussa on selostettu kukin oikeustapaus. Infotaulujen tekstit ovat Mikko Moilasen.
Aila Flöjt

| Mitalit> Maa:   Suomi.Naisten hiihtosuunnistus.MM-kilpailut  | Mitalit> Maa:   Suomi.Naisten hiihtosuunnistus.MM-kilpailut  | Mitalit> Maa:   Suomi.Naisten hiihtosuunnistus.MM-kilpailut  | Maa:   Suomi> Naisten hiihtosuunnistus. |
| --- | --- | --- | --- |
|  Kultaa | Hyvinkää 1975 | viesti |  |
|  Kultaa | Velingrad 1977 | viesti |  |
Aila Tuulikki Flöjt (o.s. Jaakola, s. 1946) on suomalainen hiihtosuunnistaja ja viestisuunnistuksen maailmanmestari.
Hyvinkään MM-kilpailuissa 1975 Flöjt voitti viestikultaa ja sijoittui henkilökohtaisella matkalla seitsemänneksi. Viestissä hän hiihtosuunnisti keskimmäisen osuuden Raili Sallisen aloittaessa ja Sinikka Kukkosen lopettaessa viestin. Velingrad MM-kilpailuissa 1977 Flöjt uusi viestikultansa ja sijoittui henkilökohtaisella matkalla viidenneksi. Viestin aloitti Kaija Halonen, Flöjt hiihtosuunnisti toisen osuuden ja Sinikka Kukkonen viimeisen osuuden.
Hänen miehensä Heikki Flöjt oli ampumahiihdon MM-hopeamitalisti.
Residylaskenta

Residylaskenta on tekniikka, jolla voidaan laskea polkuintegraaleja. Tekniikassa käytetään hyödyksi Laurentin sarjaa.
Matemaattinen kuvaus

Tehtävänä on laskea integraali  \int \limits _{\Gamma }f(z)dz, missä  \Gamma  on yksinkertainen suljettu positiivisesti suunnattu ääriviiva ja  f(z) on analyyttinen  \Gamma :ssa lukuun ottamatta yksittäistä sisäpuolista pistettä  z_{0}. Tällöin funktio  f(z) voidaan esittää Laurentin sarjana
Tästä integraalin arvoksi saadaan
Tässä kerrointa  a_{-1} kutsutaan funktion  f residyksi pisteessä  z_{0} ja sitä merkitään  Res(f;z_{0}) tai lyhyemmin  Res(z_{0}).
Esimerkki

Tarkastellaan funktiota  f(z)=ze^{3/z} ja lasketaan sille polkuintegraali  \int \limits _{,|z|=4}ze^{3/z}dz pitkin ympyrän kehää  |z|=4.
Ratkaisu: Tiedetään, että funktiolla on residy  Res(z_{0}) pisteessä  z=0. Funktiolla  e^{\omega } on Taylorin sarja  e^{\omega }=\sum _{j=0}^{\infty }{\frac {\omega ^{j}}{j!}}. Tästä saadaan Laurentin sarjaksi funktiolle  ze^{3/z} pisteen  z=0 ympäristössä
Tällöin  Res(0)={\frac {3^{2}}{2!}}={\frac {9}{2}}.
Koska piste  z=0 on funktion  f(z) ainoa nollakohta ympyrän  |z|=4 sisällä, saadaan integraalin arvoksi  \int \limits _{,|z|=4}ze^{3/z}dz=2\pi i{\frac {9}{2}}=9\pi i.
Kirjallisuutta

Väisälä, Kalle: Matematiikka IV.  (141, 10. painos)  Espoo:  Otakustantamo, 1986 (1965).  ISBN 951-671-087-5
Lehto, Olli: Funktioteoria I–II.  Helsinki:  Limes ry, 1985 (1980).  ISBN 951-745-077-X
Spiegel, Murray R. & Lipschutz, Seymour & Schiller, John J. &; Spellman, Dennis: Complex Variables.  (Shaum's Outline Series)  McGraw-Hill Book Company, 2009 (1964).  ISBN 978-0-07-161569-3
Hirssaari

| Hirssaari |
| --- | --- |

Kaupunki:  Kotka
Kaupunginosa nro:  23
Väkiluku:  904 (31.12.2012)
Postinumero(t):  48310
Hirssaari on kaupunginosa ja saari Kotkassa. Hirssaari sijaitsee Kotkansaaren ja Mussalon välissä kaupungin keskustan länsipuolella.
Historia

1980-luvun puolivälissä rakennettu Norssalmen silta yhdisti Hirssaaren ja Mussalon kiinteämmin kaupungin keskustaan. Hirssaaressa järjestettiin asuntomessut vuonna 2002, jonka jälkeen saari on ollut vilkkaan asuntorakentamisen kohteena.
Liikenne

Seututie 355 Kotkansaarelta Norssalmen sillan kautta Hirssaareen ja Tökkärin sillan kautta Mussaloon on vilkas Mussalon satamaan kulkevan rekkaliikenteen vuoksi. Tien vieressä Hirssaaren läpi kulkee myös sähköistetty rautatie Mussalon satamaan, joka kuuluu Kouvola–Kotka-ratalinjaan. Vanha Madesalmen silta Mussaloon on muutettu vain joukkoliikenteen ja kevyen liikenteen käyttöön.
Palvelut

Alueella on vähän palveluita, lähinnä vain Kotilon päiväkoti ja syksyllä 2007 valmistunut Sale-lähikauppa, mutta Kotkansaarelle kaupungin keskustaan on lyhyt matka, noin 2 km. Lisäksi Hirssaaren keskiosassa on lähiliikunta-alue, johon kuuluu muun muassa jalkapallokenttä ja ulkoliikuntasali. Hirssaaresta löytyy myös pienvenesatama.
Victor Adler

Victor Alder suunnilleen vuonna 1900
Victor Adler (24. kesäkuuta 1852 Praha, Itävallan keisarikunta – 11. marraskuuta 1918 Wien, Itävalta) oli itävaltalainen sosialistipoliitikko ja Itävallan sosiaalidemokraattisen puolueen perustaja ja puheenjohtaja.
Adlerista tuli keisarinvallasta luopuneen Itävallan ensimmäisen tasavallan ensimmäinen ulkoasiainministeri Karl Rennerin hallituksessa, joka aloitti 30. lokakuuta 1918.
Adlerin kokoaman Itävallan työväenpuolueen puolueohjelma on ollut perustana Suomen sosialidemokraattisen puolueen Forssan ohjelmalle 1903–1952.
Victor Adlerin poika Friedrich Adler oli myös sosiaalidemokraattinen poliitikko, joka kuitenkin muistetaan parhaiten Itävallan pääministeri Karl von Stürgkhin murhasta vuonna 1916.
Aiheesta muualla

Kuvia tai muita tiedostoja aiheesta Victor Adler Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Italia  Israel  Yhdysvallat  Ruotsi  Tšekki  Kroatia  Alankomaat  Puola  Portugali 
Tieteilijät:  CiNii 
Henkilöt:  Deutsche Biographie  DDB 
Muut:  SNAC  IdRef
Nunnanlahden kaivosonnettomuus

Nunnanlahden kaivosonnettomuudessa, joka tapahtui Mustavaaran vuolukivilouhoksella Juuan Nunnanlahdessa 29. elokuuta 1912, kuoli seitsemän työmiestä. Onnettomuus on toistaiseksi pahin Suomessa tapahtunut kaivosonnettomuus.
Louhoksen omistaja oli Osakeyhtiö Wuolukivi. Turman syynä pidettiin lehtitietojen mukaan työnjohdon virhettä, sillä vuolukiveä oli louhittu väärällä tavalla viistoon. Onnettomuus tapahtui kello 18.20, kun leveimmillään noin 20 metrin levyinen ja 6 metrin korkuinen kiilanmuotoinen kalliomöhkäle sortui noin kymmenen metrin matkalta. Alla työskenneistä kahdeksasta miehestä seitsemän kuoli heti. Yksi pelastui jäätyään kallioon nojanneen ison kiven suojaan.
Nunnanlahden kaivosonnettomuuden (1912) muistomerkki vuodelta 1993 Vuolukivimuseon viereissä rinteessä Juuan Nunnanlahdessa.
Uhrit olivat 19–36-vuotiaita. Heidän esiinkaivaminen kesti useita päiviä, koska pudonneen kiviaineksen määrä oli saattanut olla jopa 10 000 tonnia. Uhreista kuusi haudattiin yhteishautaan ja yksi sai oman haudan. Hautojen sijainnista ei ole tietoa.
Vuonna 1993 paljastettiin onnettomuuden uhrien muistomerkki Nunnanlahdessa Kivikeskuksen alueella, Vuolukivimuseon läheisellä rinteellä.
Työnjohtajille määrättiin sakko- ja vankeusrangaistuksia. Heidät kuitenkin vapautettiin, sillä Romanovien keisarisuvun 300-vuotisen valtaantulon muistojuhlan kunniaksi ”pienten rikosten tekijät” armahdettiin.
The Salentino Cuts

| The Salentino Cuts UFO |
| --- | --- | --- |

Cover-albumin tiedot
 Julkaistu: 29. syyskuuta 2017
 Tyylilaji: hard rock, heavy metal
 Kesto: 47.02
 Levy-yhtiö: Cleopatra Records
UFOn muut julkaisut
| A Conspiracy of Stars 2015 | The Salentino Cuts 2017 |   |
The Salentino Cuts on brittiläisen hard rock -yhtye UFOn kahdeskymmenestoinen albumi ja ensimmäinen cover-albumi, joka julkaistiin syyskuussa 2017. Albumilla on lainakappaleita yhtyeen suosikkikappaleista.
Albumi jäi yhtyeen viimeiseksi solisti Phil Moggin ilmoitettua yhtyeen hajoamisesta vuonna 2024.
Sisältö

|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Esittäjä | Kesto |  |  |  |  |  |
| 1. | Heartful of Soul | Graham Gouldman | The Yardbirds | 3.09 |  |  |  |  |  |
| 2. | Break on Through | Jim Morrison, Ray Manzarek, Robby Krieger, John Densmore | The Doors | 2.21 |  |  |  |  |  |
| 3. | River of Deceit | Barrett Martin, Mike McCready, John Baker Saunders, Layne Staley | Mad Season | 5.09 |  |  |  |  |  |
| 4. | The Pusher | Hoyt Axton | Steppenwolf | 4.55 |  |  |  |  |  |
| 5. | Paper in Fire | John Mellencamp | John Mellencamp | 4.02 |  |  |  |  |  |
| 6. | Rock Candy | Sammy Hagar, Ronnie Montrose, Bill Church, Denny Carmassi | Montrose | 5.11 |  |  |  |  |  |
| 7. | Mississippi Queen | Corky Laing, Felix Pappalardi, David Rea, Leslie West | Mountain | 2.41 |  |  |  |  |  |
| 8. | Ain't No Sunshine | Bill Withers | Bill Withers | 3.27 |  |  |  |  |  |
| 9. | Honey Bee | Tom Petty | Tom Petty | 3.58 |  |  |  |  |  |
| 10. | Too Rolling Stoned | Robin Trower | Robin Trower | 5.14 |  |  |  |  |  |
| 11. | Just Got Paid | Billy Gibbons, Bill Ham | ZZ Top | 3.23 |  |  |  |  |  |
| 12. | It’s My Life | Roger Atkins, Carl D'Errico | The Animals | 3.32 |  |  |  |  |  |
|  |  |  |  | 47.02 |  |  |  |  |  |
Kokoonpano

Phil Mogg – laulu
Vinnie Moore – kitara
Rob de Luca – bassokitara
Paul Raymond – kitara, kosketinsoittimet
Andy Parker – rummut
Hacienda (kaupunki)

Hacienda (myös Hearst) on aavekaupunki Alamedan piirikunnassa Kaliforniassa. Se sijaitsee Pleasantonista etelään Western Pacific Railroadilla. Juna-asema toimi La Hacienda del Pozo de Verona -maatilana, jonka omisti Phoebe Hearst.